Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva sigurnosti Bosne i Hercegovine, raspisuje

**INTERNI** **NATJEČAJ**

**za popunu radnih mjesta državnih službenika**

**u**  **Ministarstvu sigurnosti Bosne i Hercegovine**

**1/01** **Stručni savjetnik za borbu protiv gospodarskog kriminala**

**1/02 Stručni savjetnik za borbu protiv organiziranog kriminala**

**1/03 Stručni savjetnik za opću sigurnost**

**1/04 Stručni savjetnik za akreditaciju registara za tajne podatke**

**1/05** **Šef Odsjeka za postupak azila**

**SEKTOR ZA BORBU PROTIV TERORIZMA, ORGANIZIRANOG KRIMINALA, KORUPCIJE, RATNIH ZLOČINA I ZLOUPORABE NARKOTIKA**

**Odsjek za borbu protiv organiziranog kriminala i korupcije**

**1/01 Stručni savjetnik za borbu protiv gospodarskog kriminala**

**Opis poslova i radnih zadataka**: Prati, proučava, analizira i procjenjuje ukupno stanje u oblasti borbe protiv gospodarskog kriminala, financijskog kriminala, pranja novca, krivotvorenja novca, vrijednosnih papira, krijumčarenja roba pranja novca te poreskih i carinskih prijevara. Prati i analizira međunarodne konvencije, međunarodne sporazume i druge pravne instrumente iz oblasti borbe protivorganiziranog gospodarskog kriminala. Prati, proučava i analizira zakonska i podzakonska rješenja u BiH, cijeni njihovu usuglašenost sa međunarodnim pravnim standardima, te predlaže potrebne izmjene i dopune domaćeg zakonodavstva. Prati primjenu i provođenje zakona iz predmetne oblasti i podnosi izvješća o njihovoj primjeni. Surađuje i koordinira aktivnosti odgovarajućih tijela entiteta i Brčko Distrikta, te surađuje sa odgovarajućim tijelima Vijeća Europe, Europske unije, Ujedinjenih naroda, SECI centrom i odgovarajućim organima država sa kojima BiH ima potpisane bilateralne sporazume za borbu protiv krivotvorenja i pranja novca. Sudjeluje u kreiranju mjesečnih, polugodišnjih i godišnjih planova aktivnosti u oblasti borbe protiv predmetnih pojavnih oblika krivičnih dijela, te podnosi mjesečna, polugodišnja i godišnja izvješća o radu i implementiranju planiranih aktivnosti. U okviru radnih zadataka pruža stručnu pomoć Agencijama iz sastava Ministarstva, nadležnim za provedbu poslova iz predmetne oblasti, te sukladno potrebama i sa dobijenim nalogom vrši izravan uvid u način izvršenja zadataka i provođenje zakona na terenu.

**Posebni uvjeti:** Ekonomski fakultet, Fakultet kriminalističkih znanosti ili Visoka škola – smjer kriminalistika ili Pravni fakultet ili drugi fakultet smjer sigurnost; položen stručni upravni ispit; tri godine radnog iskustva u struci; znanje engleskog jezika.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

**1/02 Stručni savjetnik za borbu protiv organiziranog kriminala**

**Opis poslova i radnih zadataka:** Prati, proučava, analizira i procjenjuje ukupno stanje u oblasti borbe protiv organiziranog kriminala, a naročito vezano za zakonito, djelotvorno i pravodobno provođenje zakona i propisa, prati i analizira međunarodne konvencije, međunarodne sporazume, i druge međunarodne pravne instrumente usmjerene ka borbi protiv organiziranog kriminala, zakonska i podzakonska rješenja u BiH, cijeni njihovu usklađenost sa međunarodnim propisima i standardima, te predlaže pokretanje inicijative za usklađivanje domaćeg zakonodavstva sa međunarodnim standardima sadržanim u međunarodnim pravnim instrumentima. Prati primjenu važećih zakonskih i podzakonskih akata u BiH i podnosi izvješća. Surađuje i koordinira aktivnosti sa odgovarajućim tijelima entiteta i Brčko Distrikta, te surađuje sa odgovarajućim tijelima Vijeća Europe, Europske unije, Ujedinjenih naroda, SECI centrom i odgovarajućim tijelima država sa kojima BiH ima potpisane bilateralne sporazume vezane za borbu protiv organiziranog kriminala. Sudjeluje u predlaganju i izradi mjesečnih, polugodišnjih i godišnjih planova rada vezanih za borbu protiv organiziranog kriminala, te podnosi mjesečna, polugodišnja i godišnja izvješća. Pruža stručnu pomoć upravnim organizacijama u sastavu Ministarstva nadležnim za poslove iz ovih oblasti, sukladno sa potrebama i sa dobijenim nalogom vrši izravan uvid u način izvršenja zadataka i provedbu zakona na terenu o čemu izvještava nadređenog, obavlja i druge poslove koje mu odredi šef Odsjeka.

**Posebni uvjeti:** Fakultet kriminalističkih znanosti ili Fakultet političkih znanosti ili Visoka škola – smjer kriminalistika ili Pravni fakultet ili drugi fakultet smjer sigurnost; položen stručni upravni ispit; tri godine iskustva u struci; znanje jednog svjetskog jezika.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

**SEKTOR ZA GRANIČNU I OPĆU SIGURNOST**

**Odsjek za opću sigurnost**

**1/03 Stručni savjetnik za opću sigurnost**

**Opis poslova i radnih zadataka:** Prati, proučava, analizira i procjenjuje ukupno stanje u oblasti narušavanja javnog reda i mira, a naročito vezano za zakonito, učinkovito, i pravodobno provođenje zakona i propisa, prati i analizira međunarodne konvencije, međunarodne sporazume, i druge međunarodne pravne instrumente usmjerene ka učinkovitijoj zaštiti svih oblika javnog reda i mira. Sudjeluje u izradi, Zakona i podzakonskih akata u ministarstvu, cijeni njihovu usklađenost sa međunarodnim propisima i standardima, te predlaže pokretanje inicijative za usklađivanje domaćeg zakonodavstva sa međunarodnim standardima sadržanim u međunarodnim pravnim instrumentima. Prati primjenu važećih zakonskih i podzakonskih akata u BiH i podnosi izvješća. Surađuje i koordinira aktivnosti sa odgovarajućim tijelima entiteta i Brčko Distrikta, te surađuje sa odgovarajućim tijelima Vijeća Europe, Europske unije, Ujedinjenih naroda, a u svezi efikasnije zaštite javnog reda i mira. Sudjeluje u predlaganju i izradi mjesečnih, polugodišnjih i godišnjih planova rada vezanih za zaštitu javnog reda i mira, te podnosi mjesečna, polugodišnja i godišnja izvješća o radu. U okviru radnih zadataka pruža stručnu pomoć Agencijama iz sastava Ministarstva, nadležnim za provedbu poslova iz predmetne oblasti, te sukladno potrebama i sa dobijenim nalogom vrši neposredan uvid u način izvršenja zadataka i provedbu zakona na terenu. Odgovoran je za praćenje međunarodne regulative iz predmetne oblasti, davanje ocjene o stupnju njihove implementacije i usklađenosti sa domaćom regulativom, te predlaže pokretanje inicijative za izmjene i dopune zakonskih ili podzakonskih akata, te radi na poslovima međunarodne suradnje iz svog domena, obavlja i druge poslove koje mu odredi šef Odsjeka.

**Posebni uvjeti:** Pravni fakultet ili Fakultet kriminalističkih znanosti ili Visoka škola – smjer kriminalistika ili Fakultet političkih znanosti ili drugi fakultet smjer sigurnost; položen stručni upravni ispit; tri godine radnog iskustva u struci; znanje jednog svjetskog jezika.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

**SEKTOR ZA ZAŠTITU TAJNIH PODATAKA – DRŽAVNI SIGURNOSNI ORGAN**

**Odsjek za informatičku sigurnost**

**1/04 Stručni savjetnik za akreditaciju registara za tajne podatke**

**Opis poslova i radnih zadataka:** Pripravlja prijedloge propisa potrebnih za provođenje zakona, i izrađuje Pravilnike o edukaciji po pitanju sigurnosti povjerljivih podataka u dijelu informatičke sigurnosti, kao i organiziranu i provedbu navedene edukacije. Zadužen za evidenciju, akreditiranje kontrolu akreditiranih registara sa aspekta informatičke sigurnosti. Daje prijedlog za odobravanje rada IKT sustavima koji rade sa tajnim podacima. Pripravlja mišljenja o usaglašenosti općih akata o određivanju, zaštiti i pristupu tajnim podacima sa aspekta informatičke sigurnosti. Daje primjedbe i sugestije na propise donesene u institucijama koje rade sa tajnim podacima, sa aspekta informatičke sigurnosti. Daje mišljenje na modifikacije u akreditovanim IKT sustavima za rad sa tajnim podacima. Vodi evidenciju podnesenih zahtjeva za akreditiranja sustava za rad sa tajnim podacima. Održava kontakte sa osobama, u institucijama koje rade sa tajnim podacima, zaposlenim na poslovima informatičke sigurnosti, obavlja i druge poslove na zahtjev pomoćnika ministra i šefa Odsjeka kome podnosi izvješće o svome radu.

**Posebni uvjeti:** Elektrotehnički fakultet, ili drugi tehnički fakultet; položen stručni upravni ispit; tri godine radnog iskustva u struci; poznavanje rada na računalu; aktivno poznavanje engleskog jezika.

**Status:** državni službenik – stručni savjetnik

**Broj izvršitelja:** jedan (1)

**Mjesto rada:** Sarajevo

**SEKTOR ZA AZIL**

**Odsjek za postupak azila**

**1/05 Šef Odsjeka za postupak azila**

**Opis poslova i radnih zadataka:** Rukovodi unutarnjom organizacijskom jedinicom, osigurava zakonito, transparentno, javno, odgovorno, učinkovito, ekonomično i nepristrano izvršavanje poslova, koordinira rad, daje neposredne zadatke stručnim suradnicima i ostalim uposlenim u Odsjeku, koordinira njihov rad i pomaže im u izvršenju složenijih radnih zadataka. Kreira i predlaže aktivnosti na unapređenju realizacije radnih zadataka u nadležnoj oblasti**.** Sudjeluje u izradi godišnjeg programa i mjesečnih planova rada Odsjeka i Sektora, sudjeluje u izradi zakonskih i podzakonskih akata iz djelokruga unutarnje organizacijske jedinice, odnosno Sektora, sudjeluje u pripravi prijedloga bilateralnih sporazuma iz oblasti azila, pripravlja informacije, analize i izvješća iz djelokruga svoga rada. Surađuje sa drugim organizacijskim jedinicama, obavlja i druge poslove po nalogu neposrednog rukovodioca.

***Posebni uvjeti:*** Pravni fakultet ili Fakultet kriminalističkih znanosti ili Ekonomski fakultet ili Filozofski fakultet ili Visoka škola smjer kriminalistika smjer sigurnost; četiri godine radnog iskustva u struci; položen stručni upravni ispit; poznavanje rada na računalu; poznavanje engleskog jezika.

**Status:** državni službenik – šef unutarnje organizacijske jedinice

**Broj izvršitelja:** jedan (1)

**Mjesto rada:** Sarajevo

***Na ovaj natječaj mogu se prijaviti samo osobe uposlene kao državni službenici u Ministarstvu sigurnosti Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 28/23). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

**Dodatna napomena:**

* Prije postavljenja, odnosno prijama u radni odnos, za kandidate sa liste uspješnih obavit će se sigurnosne provjere sukladno postupku za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ broj: 54/04 i 12/09), kao i odredbama podzakonskih akata donesenih na osnovu navedenog Zakona.
* Sukladno članu 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja stranog jezika;
* uvjerenja/potvrde/certifikata o aktivnom znanju traženog jezika, najmanje razine B2 ili ekvivalenta razine B2

(samo za poziciju 1/04);

* dokaza o traženoj razini znanja rada na računalu (samo za pozicije 1/04 i 1/05).

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije **do 25.08.2023. godine** putem poštanske službe preporučenom pošiljkom na adresu:

**Ministarstvo sigurnosti Bosne i Hercegovine**

**„Interni natječaj za popunu** **radnih mjesta državnih službenika u Ministarstvu sigurnosti BiH“**

**Trg BiH 1, 71000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.